Շիրակի մարզպետարանի քաղաքաշինության վարչության շինարարության բաժնի պետ ՖԵԼԻՔՍ ՍԻՄՈՆՅԱՆԸ հայտնեց, որ մարզում, առանց Գյումրի քաղաքի, կա ընդամենը 430 անօթեւան ընտանիք, որոնցից 123-ն ունի սեփական կիսակառույց տներ։ 2007-ի բյուջեով նախատեսված է 163 միլիոն դրամ տրամադրել այս ընտանիքներին, կիսակառույցները ավարտին հասցնելու եւ նոր տներ կառուցելու համար։ Կառավարությունը աղետի հետեւանքները վերացնելու ընդհանրական ծրագրում մեծ ֆինանսական հատկացումներ է նախատեսում դպրոցաշինության եւ եղած դպրոցները վերանորոգելու համար։ Մարզի 170 դպրոցից հիմնանորոգման կարիք ունի 63 դպրոց, 2006-ին վերականգնվել է 15-ը, եւս 11-ը կվերանորոգվի գալիք տարում։ Այս նպատակի համար կառավարությունը ընթացիկ տարում տրամադրել է 490 միլիոն դրամ, իսկ նոր բյուջեում նախատեսել է 530 միլիոն դրամ։